6. ΝΟΜΟΘΕΤ. ΔΙΑΤΑΓΜΑ υπ' αριθ. 61 της 23/26 Σεπτ. 1974 (ΦΕΚ Α' 264) Περί της διοικήσεως και εποπτείας του Εθνικού Ιδρύματος Ερευνών (Ε.Ι.Ε.) Άρθρ.1.-1.Το Εθνικόν Ίδρυμα Ερευνών (Ε.Ι.Ε.) διοικείται υπό 12μελούς Συμβουλίου, εκπροσώπων ανεγνωρισμένου κύρους και επιστημονικής ικανότητος και δράσεως εις πεδία συγρόνου επιστημονικής ερεύνης, διοριζομένων επί 3ετεί θητεία, δι' αποφάσεως του Υπουργού Πολιτισμού και Επιστημών, οριζούσης άμα τους εκ των μελών Πρόεδρον και Αντιπρόεδρον του Συμβουλίου. Τα μέλη του Συμβουλίου επιτρέπεται ν' αντικαθίσταται ελευθέρως και προ της λήξεως της θητείας των. 2.Το Εθνικόν Ίδρυμα Ερευνών, τελεί υπό τον έλεγχον και την εποπτείαν του Υπουργού Πολιτισμού και Επιστημών. Ήδη το άνω Ε.Ι.Ε., υπάγεται στη Εποπτεία του Υπουργού Έρευνας και Τεχνολογίας και μετατρέπεται σε ΝΠΔΔ από την παρ. 1 άρθρ. 31 Νόμ. 1514/1985, ΦΕΚ Α' 13 (Τόμ. 24Α, σελ. 336,20). Άρθρ.2.-Αι παρ. 1 και 3 άρθρ. 4 του Ν.Δ. 572/ 1970 "περί οργανώσεως, διαρθρώσεως, λειτουργίας και αρμοδιοτήτων των πάσης κατηγορίας Νομικών Προσώπων, Οργανισμών και Επιτροπών, εν τη διοικήσει των οποίων μετέχει ο Βασιλεύς ή μέλος της Βασιλικής Οικογενείας" και πάσα αντικειμένη εις τον παρόντα νόμον διάταξις καταργούνται. Άρθρ.3.-Η ισχύς του παρόντος, άρχεται από της δημοσιεύσεώς του εις την Εφημερίδα της Κυβερνήσεως. Σελ. 792,02(ε) Τεύχος 1375 Σελ. 66 